**Dyddiad cyhoeddi:** 26 Hydref 2023

**Cais Rhyddid Gwybodaeth** 232/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Rwy’n deall eich bod yn caffael eich holl ofynion tacsi drwy gwmni o’r enw Abellio.  Hoffwn wybod y canlynol ynglŷn â’r mater hwn:**

1. **Pryd y rhoddwyd y contract ar dendr ac ar ba lwyfan y rhyddhawyd yr hysbysiad tendro;**
2. **Pryd mae’r contract hwn yn dod i ben ac yn mynd i gael ei ail-dendro;**
3. **Beth yw gwerth blynyddol y contract neu wariant y ddwy flynedd ddiwethaf os yw’n amrywio;**
4. **I sicrhau ei fod yn fasnachol synhwyrol, faint mae TrC yn ei dalu fesul milltir;**
5. **A oes gan unrhyw staff Abellio gysylltiadau â TrC, aelodau eu teulu, neu unrhyw wrthdaro buddiannau posibl arall?**
6. **Pam na chafwyd hwn gan gyflenwr o Gymru?**

**YMATEB**

Cwestiwn 1

Cafodd y contract ei dendro drwy Gwerthwch i Gymru ar 26 Awst 2021

Cwestiwn 2

Mae'r contract yn dod i ben 31 Hydref 2026

Cwestiwn 3

Mae gwerth blynyddol y contract oddeutu £9M sy’n cynnwys Bysiau a Thacsis

Cwestiwn 4

Ni chaiff y contract ei gyfrifo ar sail milltiroedd

Cwestiwn 5

Dim gwrthdaro hysbys rhwng buddiannau gyda'r staff

Cwestiwn 6

Ni chyflwynodd unrhyw gyflenwyr o Gymru gais neu ni chawsant eu rhoi ar y rhestr fer ar gyfer y tendr hwn

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".